ปลื้มSETClick2WIN ยอดเทรดผ่านเน็ตพุ่ง
&nbsp;
10 ส.ค. 2554

โพสต์ทูเดย์ — ตลาดหลักทรัพย์ปลื้ม SET Click2WIN หนุนซื้อขายผ่านอินเทอร์เน็ตเพิ่ม ดันนักลงทุนหน้าใหม่เข้าวงการ 
นางภัทรียา เบญจพลชัย กรรมการและผู้จัดการตลาดหลักทรัพย์แห่งประเทศไทย เปิดเผยว่า โครงการ “SET Click2WIN” ซึ่งเป็นเกมแข่งขันซื้อหุ้นออนไลน์ ทำให้มีบัญชีซื้อขายผ่านระบบอินเทอร์เน็ต 25% ของบัญชีการซื้อขาย เพิ่มขึ้นมากเมื่อเทียบกับปี 2549 มีสัดส่วนเพียง 6% ซึ่งขณะนั้นยังไม่มีโครงการดังกล่าว มีบัญชีซื้อขายระบบอินเทอร์เน็ต 1.4 แสนบัญชี และมีการซื้อขายสม่ำเสมอ 2.2 หมื่นบัญชี 
“หลังจากมีโครงการนี้ช่วยให้การซื้อขายผ่านระบบอินเทอร์เน็ตเพิ่มขึ้น ถึงขณะนี้มีผู้เปิดบัญชีซื้อขายในระบบอินเทอร์เน็ต 2 แสนบัญชี ซื้อขายสม่ำเสมอ 4.5 หมื่นบัญชี ถือว่ามีการขยายตัวที่ดี” นางภัทรียา กล่าว
นอกจากนี้ การแข่งขันยังเพิ่มนักลงทุนหน้าใหม่ที่ไม่เคยมีบัญชีซื้อขายหุ้นมาเปิดบัญชีใหม่ 2,238 บัญชี จากผู้เข้าสมัคร 38,138 คน เพิ่มขึ้น 11% จากปี 2551 
สำหรับผู้ชนะเลิศการแข่งขันประเภทสิงห์ทดลองสนาม คือ น.ส.ยุวลักษณ์ พรหมมินทร์ สร้างผลตอบแทนได้สูงถึง 308% ประเภทนักลงทุนตัวจริง คือ นายชนะพล อัครวิชชา ผลตอบแทน 350% และประเภทผู้ติดต่อกับผู้ลงทุน คือ นายดุสิต ทิศาดลดิลก จากบริษัทหลักทรัพย์ คันทรี่ กรุ๊ป (CGS) สร้างผลตอบแทน 89% 
หุ้นที่ได้รับความนิยมในการแข่งขันสูงสุด 5 อันดับแรก ได้แก่ บริษัท ปตท. (PTT) บริษัท บ้านปู (BANPU) บริษัท ปตท.สำรวจและผลิตปิโตรเลียม (PTTEP) บริษัท ปตท.อะโรเมติกส์และการกลั่น (PTTAR) และบริษัท โทรีเซนไทย เอเยนต์ซีส์ (TTA